கேள்வி: மும்மெத்தில் போரேட்டு - பயன்பாடுகள் பற்றி விளக்கவும்.
பதில்: போரோ ஐதரைடு தயாரிப்பதற்கு மும்மெத்தில் போரேட்டை சோடியம் ஐதரைடுடன் ஒரு முன்னோடிச் சேர்மமாகப் பயன்படுத்துகின்றனர். 4 NaH + B(OCH3)3 → NaBH4 + 3 NaOCH3 உலோகங்கள் இணைப்புச் செயல்முறையிலும், பற்றவைக்கும் இளக்கிகளிலும் ஆக்சிசனேற்ற தடுப்பியாக மும்மெத்தில் போரேட்டு பயன்படுத்தப்படுகிறது. தீ ஒடுக்கியாகப் பயன்படுத்தப்படும் இதை சில பலபடிகளில் கூட்டுப் பொருளாக பயன்படுத்தவும் ஆராயப்பட்டு வருகிறது என்பதைத் தவிர வேறு வர்த்தகப்பயன்கள் இதற்குக் கிடையாது. கரிமத் தொகுப்பு வினைகளில் பயனுள்ள வினைப்பொருளாக, சுசுக்கி இணைப்பு வினைகளில் பயன்படுத்தப்படும் போரொனிக் அமிலங்களுக்கு முன்னோடிச் சேர்மமாக இது பயன்படுகிறது. கிரிக்னார்டு வினைப்பொருளுடன் மும்மெத்தில் போரேட்டைச் சேர்த்து தொடர்ந்து நீராற்பகுப்புக்கு உட்படுத்தினால் போரோனிக் அமிலங்கள் உருவாகின்றன : ArMgBr + B(OCH3)3 → MgBrOCH3 + ArB(OCH3)2 :ArB(OCH3)2 + 2 H2O → ArB(OH)2 + 2 HOCH3.